Document ID: 31974L0148

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Μαρτίου 1974 περί προσεγγίσεως των νομοθεσιών των Κρατών μελών των σχετικών με τα σταθμά 1 μγρ έως 50 χγρ ακριβείας ανωτέρας της μέσης ακριβείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινοτήτος, και ιδίως το άρθρο 100,
την πρόταση της Επιτροπής,
τη γνώμη της Συνελεύσεως,
τη γνώμη της Οικονομικής και Κοινωνικής Επιτροπής,
Εκτιμώντας:
ότι στα Κράτη μέλη, η κατασκευή καθώς επίσης ο τρόπος ελέγχου των σταθμών ακριβείας αποτελούν αντικείμενο επιτακτικών διατάξεων που διαφέρουν από το ένα Κράτος μέλος στο άλλο και εμποδίζουν ως εκ τούτου τις συναλλαγές των σταθμών αυτών- ότι πρέπει να προβεί στην προσέγγιση των διατάξεων αυτών-
ότι η οδηγία του Συμβουλίου της 26ης Ιουλίου 1971, περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου (1) καθόρισε τις διαδικασίες εγκρίσεως προτύπου ΕΟΚ και του αρχικού ελέγχου ΕΟΚ- ότι σύμφωνα μ' αυτή την οδηγία, πρέπει να καθορισθούν οι τεχνικές προδιαγραφές τις οποίες πρέπει να πληρούν τα σταθμά ακριβείας, για να δύνανται να διατίθενται ελεύθερα στην αγορά και να χρησιμοποιούνται αφού έχουν υποστεί τους ελέγχους και έχουν εφοδιασθεί με την σφραγίδα αρχικού ελέγχου ΕΟΚ-
ότι πρέπει να ληφθεί υπόψη το σχέδιο διεθνούς συστάσεως "συμβατική τιμή του αποτελέσματος των μετρήσεων στο αέρα" του Διεθνούς Οργανισμού Νομίμου Μετρολογίας του Μαΐου 1973, σε ότι αφορά την έννοια της συμβατικής μάζας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία αφορά τα σταθμά ακριβείας ανώτερης της μέσης ακριβείας, που έχουν ονομαστική τιμή ίση ή ανώτερη του 1 μγρ και κατώτερη ή ίση των 50 χγρ.
Η παρούσα οδηγία δεν εφαρμόζεται στα σταθμά μετρικών καρατίων και στα σταθμά ειδικών τομέων που καλύπτονται από άλλες οδηγίες.
Άρθρο 2
Τα σταθμά που δύνανται να λάβουν τις σφραγίδες και τα σήματα ΕΟΚ, περιγράφονται στο παράρτημα. Δεν αποτελούν αντικείμενο εγκρίσεων προτύπου ΕΟΚ. Υπόκεινται στον αρχικό έλεγχο ΕΟΚ.
Άρθρο 3
ΤΑ Κράτη μέλη δεν δύνανται να αρνηθούν, απαγορεύσουν ή περιορίσουν τη θέση σε κυκλοφορία στην αγορά και τη χρησιμοποίηση σταθμών που προβλέπονται στο άρθρο 1, εφοδιασμένων με τη σφραγίδα αρχικού ελέγχου ΕΟΚ.
Άρθρο 4
1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της και ενημερώνουν περί αυτού αμέσως την Επιτροπή.
2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 5
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, την 4η Μαρτίου 1974.

Labels: 7
3
1